text: Galleri: Hubertusjagt ved Ejstrupholm
  11 oktober 2015 kl. 18.18
  Midtjydsk Jagtrideklub afholdt søndag Hubertusjagt i Nørlund Plantage ved Ejstrupholm.
  De fleste forbinder nok Hubertusjagt med Dyrehaven nord for København. Men de kan også ved Ejstrupholm. I dag gik det i galop gennem Nørlund Plantage til den årlige Hubertusjagt.
  Ruten var på 16 kilometer, og rytterne fulgtes ad undervejs forbi de omkring 25 spring. Det hele blev afsluttet med et opløb.
  Rytterne og deres heste skulle gennem en meterdyb hede-sø, og en enkelt rytter røg af i det mudrede vand.
  